《张子明自庐山归云十五夜桂子落于太平观乡人谓之大熟子丰年之兆也》
宋代·孔平仲

谁撼月中丹桂枝，堕阶圆实似珠玑。山中道士拾不尽，湖上仙人携得归。

半夜香风飘涧壑，一时甘雨遍郊圻。与公寄籍皆江国，且喜田园岁不饥。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。